<classify> SERIKALI ya Awamu ya Tano itaendelea kutatua changamoto za wawekezaji na wafanyabiashara nchini, kwa kuendelea kushirikiana kwa karibu wadau kufanya mapitio ya Sera na Sheria ya Uwekezaji kwa lengo la kuboresha mazingira ya kuwekeza na kufanya biashara hapa nchini.Waziri wa Nchi Ofisi ya Waziri Mkuu Uwekezaji, Angellah Kairuki alisema hayo katika hotuba yake katika mkutano wa Mashauriano kati ya Serikali, Wafanyabiashara na Wawekezaji mkoani hapa jana.Waziri Kairuki alisema jukumu la msingi la serikali ni kuhakikisha kwamba sekta binafsi inawezeshwa kufanya biashara na kuwekeza katika mazingira ambayo ni wezeshi na yatakayopelekea biashara na uwekezaji wao kuzalisha kwa gharama nafuu na kuuza bidhaa zao kwa bei ya ushindani.Alisema, serikali kupitia Ofisi ya Waziri Mkuu Uwekezaji inajiandaa kuja na Sheria mpya itakayoitwa Sheria ya Uwezeshaji wa Biashara Business Facilitation Act ambayo kimsingi ndiyo itafanya utekelezaji wa yote ambayo yameelekewa katika Blueprint. Waziri Kairuki alisema, pia tayari serikali imechukua hatua za kupunguza utitiri wa kodi, tozo na ada ambazo kwa muda mrefu zilikuwa kero kwa wafanyabiashara na wawekezaji.Alisema kupitia Bunge la Bajeti la mwaka 201819 na 201920 zimefutwa takribani kodi, tozo na ada mbalimbali zipatazo 163 na nyingine zilipunguzwa viwango vyake.Kufuatia mabadiliko haya sasa wawekezaji na wafanyabiashara wataweza kuokoa gharama na muda wa kutembelea ofisi mbalimbali za uthibiti kwa ajili ya kupata vibali. Waziri hiyo alisema kutokana na mkakati huo kutakuwepo na uzalishaji wenye tija hata ukuaji wa uchumi wa Nchi utaongezeka na hivyo kuongeza fursa za ajira hususani kwa makundi ya wakinamama na vijana.Nao Wafanyabiashara na wawekezaji waliojitokeza katika mkutano wa Mashauriano ulioongozwa Mawaziri wawili na Naibu Mawaziri wanane kwa nyakati tofauti, walieleza kuwa kinacho wakwamisha katika shughuli zao ni utitili wa kodi unaosababishwa na mfumo usio rafiki kwa taasisi za serikali zilizopewa jukumu la kukusanya kodi.Mkutano huo wa siku moja ulihudhiriwa na wadau na viongozi wa ndani na nje ya mkoa wa Morogoro,wakiwemi viongozi wa serikali wa wizara mbalimbali na watendaji ngazi za mikoa, wilaya na halmashauri. Wafanyabiashara hao wanasema pamoja na dhamira ya serikali kutaka kufikia uchumi wa kati kwa uwekezaji wa viwanda, kinacho wakwamisha kuendana na sera hiyo ni mfumo wa kodi unaowafanya kushindwa hata kufikia malengo yao.Mwenyekiti wa Jumuiya ya Wafanyabiashara Tanzania, Ally Mamba alisema kumekuwa na changamoto kwa baadhi ya sheria na tozo zinawakandamiza na kushindwa kujiongeza katika biashara zao.Mambo alisema, pamoja na kufanyika kwa vikao na baadhi ya halmashauri katika Suala la service levy, lengo ni jema la kuhakikisha Serikali inapata mapato na wafanyabishara wanaendelea kufanya biashara na wamekuwa hawatio maelezo ya kutosha Jambo linalowakatisha tamaa kuendelea kufanya Uwekezaji.Naye Mwakilishi wa Wafanyabishara wa Mahoteli, Mittah Muria alisema bado suala la ushuru wa hoteli hotel levy limekuwa likiwakandamiza wakati bado wanalipa VAT na kwamba hiyo kodi ya namna ya ukokotoaii imekuwa haina maelezo ya kutosha mpaka Sasa.  <topic>: kitaifa 